塔利班以普什圖人為主，原本係一班經文學校嘅學生，但係阿富汗因為經歷抗蘇戰爭同反傀儡戰爭之後，成個阿富汗因為軍閥間混戰而搞到立立亂，周圍又殺人又強姦乜都齊，於是喺阿富汗境內，加埋巴基斯坦難民營入面一班經文學校嘅學生頂唔順，以教長（Mullah Mohammed Omar）為首嘅一班人，由最初只係清談時局嘅組織，決定用激進方式武裝起嚟，加入政治同軍事鬥爭，塔利班原本嘅目的係為咗剷除軍閥，恢復和平伊斯蘭社會，不過因為佢哋極端保守嘅宗教主張，執政期間搞到阿富汗經濟完全崩潰。